**ОБЩИНСКА ИЗБИРАТЕЛНА КОМИСИЯ**

**ОБЩИНА ВЕЛИКИ ПРЕСЛАВ**

**Гр. Велики Преслав, общ. Велики Преслав, обл. Шумен, ул. Борис Спиров” № 58**

**e-mail: oik2723@cik.bg**

**П Р О Т О К О Л**

**№ 40**

 Днес, 11.07.2016 г. в залата на Общинска избирателна комисия – Община Велики Преслав се проведе заседание на ОИК – Велики Преслав с дневен ред:

1. Разглеждане на постъпило запитване от Председателя на Общински съвет-гр.Велики Преслав във връзка с предсрочното прекратяване на правомощия на общински съветник.

След извършена проверка на присъстващите в предварително обявения час- 17.30, се установи, че Е налице кворум, съгласно разпоредбата на чл. 85, ал.3 от Изборния кодекс- присъства 6 от 11-те членове на комисията:

1. Вeра Димитрова Димитрова – Председател /подпис/
2. Афизе Мустафа Шабан – Заместник –председател /подпис/
3. Величко Цветанов Величков – Член /подпис/
4. Десислава Бориславова Стоянова – Член /подпис/
5. Галина Светославова Георгиева – Член /подпис/
6. Румяна Георгиева Папазова- Член /подпис/

ОТСЪСТВАТ:

 Диана Атанасова Атанасова - Секретар

 Женя Димитрова Иванова- Член

 ~~Румяна Георгиева Папазова- Член~~  / присъства/

 Тодорка Василева Димитрова- Член

 Христо Маринов Димов- Член

 Мержана Йорданова Недялкова- Член

Председателят подложи на гласуване предложения дневен ред:

Гласували: 6-„за“ / Вера Димитрова Димитрова, Афизе Мустафа Шабан, Десислава Бориславова Стоянова, Величко Цветанов Величков, Румяна Георгиева Папазова, Галина Светославова Георгиева /; против- няма.

Дневният ред бе приет.

По т.1 от Дневния ред:

Председателят докладва на присъстващите членове постъпило запитване от председателя на Общински съвет-гр.Велики Преслав- Анелия Асенова, в едно с приложени документи.

На имейл адреса на комисията е постъпило запитване от председателя на Общински съвет-град Велики Преслав с приложени документи, свидетелстващи за проведена кореспонденция между председателя на общински съвет Анелия Асенова и общински съветник Станислав Йорданов. Кореспонденцията е относно начина и причините за предсрочно освобождаване на Христо Гичев Христов – общински съветник, избран в изборите за кметове и общински съветници, проведени на 25.10.2015г. в гр.Велики Преслав, от квотата на ПП АБВ. Христо Гичев Христов е освободен от заеманата длъжност с Решение на ОИК-Велики Преслав № 209/06.06.2016г., взето на заседание, проведено от комисията на същата дата, отразено в Протокол № 37, на основание подадена от него оставка – основание по чл.30, ал.4, т.3 във вр. с ал.7 от ЗМСМА.

 Видно от постъпилото запитване и приложените документи, общински съветник Станислав Йорданов изразява съмнения, че Христо Гичев е освободен неправилно – на неправилно основание и по неправилен начин – на основание подадената от него оставка, а не поради влязла в сила присъда – осн. По чл. 30, ал.4, т.2 от ЗМСМА и съответно неправилно ОИК не се е произнесла изрично с решение за прекратяване на правомощията му, а само с решение за обявяване на избран на следващия в листата кандидат- Валентин Тончев.

На първо място по повод същността на постъпилите документи.

В чл. 87 от Изборния кодекс изрично са упоменати правомощията на ОИК. Съответната разпоредба не съдържа задължение за комисията да дава обяснения или да тълкува решенията и действията си. За оспорване на решенията на ОИК, в чл. 88 от Изборния кодекс е предвиден специален ред, както и в чл. 459 от ИК. В този смисъл, в правомощията на комисията законът не включва произнасяния по въпроси, подобни на този, с който е сезирана.

От друга страна, ОИК е задължена да се произнася по всички постъпили жалби и сигнали, поради тази причина и комисията счете за необходимо да вземе официално становище.

След проведено обсъждане сред присъстващите членове, комисията заявява следната позиция:

С решение № 209/06.06.2016г. Христо Гичев Христов е освободен предсрочно от правомощията си на общински съветник, избран от квотата на ПП АБВ, в изборите за кметове и общински съветници, проведени на 25.10.2015г. Христо Христов е депозирал оставката си от заеманата от него длъжност – основание за освобождаване по чл. 30 ал.4, т.3 от ЗМСМА. След проведено заседание на 06.06.2016г., на което е разгледано по същество подаденото заявление, съгласно актуалната разпоредба на ал.7 на чл. 30 от ЗМСМА, след като комисията е провела обсъждане и е констатирала наличие на основание за предсрочно освобождаване по чл. 30, ал.4, т.3 от ЗМСМА, на основание чл. 30, ал.7 от ЗМСМА, е обявила за избран за общински съветник следващия кандидат в листата на ПП АБВ, съгласно подредбата на Изчислителния пункт към ОИК.

Актуалната редакция на ал. 7 гласи: „В тридневен срок от получаване на документите, удостоверяващи обстоятелствата по ал. 4, т.1, 2, **3**, 4, 7, 8, 9, 11, 12 и 13, общинската избирателна комисия **обявява за избран** за общински съветник следващия в листата кандидат“.

Разпоредбата съдържа задължение за комисията да обяви за избран следващия кандидат, но не и да освобождава подалият оставка общински съветник. Напротив- непосредствено след констатиране на наличие на основание от изброените в ал. 7, комисията следва да обяви за избран следващия общински съветник, а правомощията на освободения се прекратяват от момента на публикуване на решението на ОИК.

В този смисъл комисията не счита, че е нарушила правомощията си, а напротив- спазила е разпоредбата на ал.7 на чл. 30 от ЗМСМА.

По повод твърденията, изложени в представените документи за наличие на влязла в сила присъда- основание за предсрочно освобождаване по т.2 на чл.4 на чл. 30 от ЗМСМА. Съгласно ал. 5 от същия член, обстоятелствата по ал.4 се удостоверяват с документи, издадени от **компетентните органи**. В конкретния случай, комисията не е сезирана с документ- влязло в сила съдебно решение за осъждане - основание за предсрочно освобождаване. Комисията не е оправомощена да следи актуалната съдимост на избраните общински съветници и в този смисъл не може да се самосезира.

Следователно на комисията не е известно да е налице основание по чл. 30, ал.4, т.2 от ЗМСМА.

Следва да бъде отбелязано и че към настоящия момент Христо Гичев Христов не е общински съветник в Общински съвет-гр.Велики Преслав и неговият статут не следва да е предмет на обсъждане, още по-малко от страна на общински съветник, избран от квота на друга политическа партия, което със сигурност не се включва в правата и задълженията на общинските съветници.

Поради изчерпване на дневния ред събранието бе закрито.

Поради отсъствието на секретаря на комисията, втори подпис върху протокола ще положи заместник-председателят на комисията.

 Поради липса на кворум, заседанието бе закрито в 18.30 часа.

**ПРЕДСЕДАТЕЛ: ………………..**

 **/В. ДИМИТРОВА/**

**ЗАМЕСТНИК- ПРЕДСЕДАТЕЛ: ………………..**

 **/А. ШАБАН/**